A BIZOTTSÁG 1410/2004/EK RENDELETE
(2004. augusztus 2.)
az 1185/2004/EK rendelet módosításáról, a német intervenciós ügynökség birtokában lévő rozs exportjára vonatkozó folyamatos pályázati eljárás meghirdetéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó Szerződésre,
tekintettel az 2003. szeptember 29-i 1784/2004/EK tanácsi rendeletre a gabonaágazat közös piaci szervezetéről (1), és különösen annak 6. cikkére,
mivel:
(1)
Az 1185/2004/EK bizottsági rendelet (2) egy folyamatos pályázati eljárást hirdetett meg, a német intervenciós ügynökség birtokában lévő 1 000 000 tonna rozs exportjára vonatkozóan.
(2)
Tekintettel arra, hogy a pályázat a harmadik országokba irányuló exportra vonatkozóan került meghirdetésre, egyszerűsíteni kell az exportgarancia-engedélyezési eljárást.
(3)
A piac jelenlegi helyzetében, célszerű a folyamatos pályázati eljárás módosítása, a rendelkezésre álló legrégebbi tételek számbavétele érdekében.
(4)
Ennek következtében az 1185/2004/EK rendeletet módosítani kell.
(5)
A rendeletben előírt rendelkezések összhangban vannak a Gabona Irányítóbizottság véleményével,
ELFOGADTA EZT A RENDELETET:
1. cikk
Az 1185/2004/EK rendelet az alábbiak szerint módosul:
1.
A 8. cikknél, a 2. bekezdés második és harmadik albekezdése, valamint a 3. bekezdés törölve.
2.
Az I. melléklet helyébe, az e rendelet mellékletében szereplő szöveg lép.
2. cikk
Ez a rendelet, az Európai Unió Hivatalos Lapjában való kihirdetése napján lép hatályba.
Az első cikk 1. pontja 2004. július 1-től alkalmazandó.
Ez a rendelet egészében kötelező és közvetlenül alkalmazandó valamennyi tagállamban.
Kelt Brüsszelben, 2004. augusztus 2-án.